[{"text_idx": "#000000", "text": "Txertoak iritsi ahala hasiko da Osakidetza hurrengo fasearen berri ematen"}, {"text_idx": "#000001", "text": "Gotzone Sagardui Osasun sailburuak jakinarazi du hilaren bukaeran edo urriaren lehenengo egunetan esango dutela nola egin beharko den COVID-19aren kontrako txertaketaren hurrengo fasea. Gripearen kontrako kanpaina ere orduan azalduko dute."}, {"text_idx": "#000002", "text": "Osakidetza \"txertaketa-prozedura lantzen\" ari dela esan du gaur Gotzone Sagardui sailburuak: \"Lasai egon. Txertoak iristen direnean, jakinaraziko dugu nora eta noiz joan behar den txertatzera\"."}, {"text_idx": "#000003", "text": "Halaber, gripearen kontrako kanpainaren inguruan gauza bera esan du: \"Hilabete bukaeran edo urriaren hasieran komunikatuko dugu nolakoak izango diren koronabirusaren eta gripearen kontrako txertaketen prozedurak\"."}]